EkBass/fiwiki-20250220-pages-articles huggingface dataset:
Pikkuluura

Pikkuluura (Grallaria rufula) on luurien heimoon kuuluva varpuslintu. ==Levinneisyys== Pikkuluuraa tavataan Boliviassa, Ecuadorissa, Kolumbiassa, Perussa ja Venezuelassa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Luurat
Kastanjaluura

Kastanjaluura (Grallaria blakei) on luurien heimoon kuuluva varpuslintu. ==Levinneisyys== Kastanjaluuraa tavataan Perussa. Laji on harvinainen, ja se on vähenemässä elinympäristöjen tuhoutumisen vuoksi. Se on luokiteltu elinvoimaiseksi. ==Lähteet== Luokka:Luurat
Páramoluura

Páramoluura (Grallaria quitensis) on luurien heimoon kuuluva varpuslintu. ==Levinneisyys== Páramoluuraa tavataan Kolumbiassa, Ecuadorissa ja Perussa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Luurat
Ruskovyöluura

Ruskovyöluura (Grallaria milleri) on luurien heimoon kuuluva varpuslintu. ==Levinneisyys== Ruskovyöluuraa tavataan Kolumbiassa. Lajia uhkaa elinympäristöjen tuhoutuminen, ja se on luokiteltu vaarantuneeksi. Sen kannaksi arvioidaan 2 500–9 999 yksilöä. ==Lähteet== Luokka:Luurat Luokka:Uhanalaiset linnut
Punaposkiluura

Punaposkiluura (Grallaria erythrotis) on luurien heimoon kuuluva varpuslintu. ==Levinneisyys== Punaposkiluuraa tavataan Boliviassa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Luurat
Ruth Lorenzo

Ruth Lorenzo Pascual (s. 10. marraskuuta 1982 Murcia) on espanjalainen laulaja, joka nousi julkisuuteen vuonna 2008 Britannian The X Factor -laulukilpailun kautta. Lorenzo edusti Espanjaa vuoden 2014 Eurovision laulukilpailussa kappaleellaan Dancing in the Rain. Hän sijoittui 74 pisteellä loppukilpailun kymmenenneksi. Luokka:Espanjalaiset laulajat Luokka:Espanjan euroviisuedustajat Luokka:Vuoden 2014 euroviisuedustajat Luokka:Vuonna 1982 syntyneet Luokka:Elävät henkilöt
Tunbyholmin linna

Tunbyholmin linna on rakennus Ruotsissa Tomelillan kunnassa. Linna on rakennettu 1600-luvulla, mutta nykyisen ulkonäkönsä rakennus on saanut 1830-luvulla.Länsstyrelsen Skåne: Tunbyholm Viitattu 10.5.2014. Vuonna 1918 linnan osti Akrellin perhe ja nykyinen omistaja on Peter Akrell.Det levande slottet . Ystads Allehanda 18.7.2007. Viitattu 10.5.2014. ==Lähteet== Luokka:Skånen läänin linnat Luokka:Tomelillan kunta
Emma Marrone

Emmanuela ”Emma” Marrone (s. 25. toukokuuta 1984 Firenze) on italialainen laulaja. Marrone edusti kotimaataan vuoden 2014 Eurovision laulukilpailussa kappaleellaan ”La mia città”. Vuonna 2012 hän voitti San Remon musiikkifestivaalit ”Non è l’inferno” -kappaleella. Julkisuuteen Marrone nousi italialaisen Amici di Maria De Filippi -kykykilpailun kautta. Luokka:Vuoden 2014 euroviisuedustajat Luokka:Italialaiset laulajat Luokka:Vuonna 1984 syntyneet Luokka:Elävät henkilöt
Kastbergan linna

Kastbergan linna on rakennus Ruotsissa Eslövin kunnassa. Linnan rakensi Fabian Gustaf Wrede vuonna 1889.Ett helt slotts inre säljs på auktion Helsingborgs Dagblad 28.1.2014. Viitattu 10.5.2014. Katarina Crafoord osti linnan vuonna 1985 ja asui siellä kuolemaansa eli vuoteen 2005 asti. Vuonna 2007 linnan osti tanskalainen huutokauppias Thomas Höiland, joka on myynyt linnan eteenpäin. Linnan pinta-ala on 493 neliömetriä ja siinä on 12 huonetta.Svårt hitta köpare till Kastberga Sydsvenskan 22.10.2013. Viitattu 10.5.2014. Tontti on 7397 neliömetrin kokoinen. ==Lähteet== ==Aiheesta muualla== * Linnan esittely Eslövin kunnan sivuilla Luokka:Skånen läänin linnat Luokka:Eslövin kunta
Alfred Mapoka

Alfred Mapoka (s. 29. syyskuuta 1985) on uransa lopettanut kamerunilainen jalkapalloilija. Mapoka tuli 19-vuotiaana kaudella 2005 silloin Veikkausliigassa pelanneeseen Tornion Palloon. Hän tuli kentälle vaihdosta kaikkiaan seitsemään sarjaotteluun. Mapoka pyrki löytämään kauden 2005 jälkeen uutta seuraa ja kävi ehdolla eri puolilla Eurooppaa. Koska hän ei saanut sopimusta, hän jatkoi kaudella 2006 Ykköseen pudonneessa TP-47:ssä. Ykkösen kaudella hän teki yhden maalin. Vietettyään talvikauden 2007 kotimaassaan Acada Sportin joukkueessa Alfred Mapoka palasi Ykkösessä edelleen pelanneen TP-47:n riveihin ja teki kaikkiaan viisi maalia. Seuraavalla kaudella hän pelasi TP-47:ssä kuusi ottelua tehden yhden maalin ja sai sopimuksen Bulgarian liigassa pelanneen Botev Plovdivin kanssa. Ura Plovdivissa ei jatkunut kautta 2009–2010 pidemmälle ja myöhemmin hän on esiintynyt libyalaisessa Al Ahli Tripolin riveissä. Mapoka palasi Suomeen ja Tornioon toukokuussa 2014, kun Mapoka solmi sopimuksen Kakkosessa pelanneen TP-47:n kanssa. ==Lähteet== Luokka:Kamerunilaiset jalkapalloilijat Luokka:Vuonna 1985 syntyneet Luokka:Elävät henkilöt
Koulukatu (Joensuu)

Koulukatu on katu Joensuun keskustassa. Sen varrella on tällä hetkellä kaksi koulua: Joensuun yhteiskoulun lukio ja Pohjois-Karjalan koulutuskuntayhtymän ammattiopisto. Koulukatu on yli kilometrin pituinen. Se alkaa Eteläkadulta ja päätyy Kajaanintien alkuun; se on kaupungin sisääntuloväylä. Kadun varrella on itäpuolella (eteläpäästä alkaen): * Koivuniemen kenttä * Luterilaisen kirkon puisto, joka on suosittu mäenlaskupaikka ja frisbeegolfalue * Sähkömuuntoasema , pieni funkistyylinen rakennus, (Väinö Vähäkallio 1935) Samu Aarnio: Funkis Karjalassa. Pohjois-Karjalan historiallinen yhdistys. 2016, s. 80 * Joensuun kirkkopuisto ja kirkko (Josef Stenbäck 1903). * Pysäköintialue (Suvantokadun kulma) * Pysäköintialue (Koskikadun kulma) *Taidemuseo (Theodor Decker 1894) * Metsätalo, jossa Kelan toimisto ja maahanmuuttajakeskus Silta (1982) * Niskaparkki (2018) ja Joensuun Ellin asuintalo (2019) * Joensuun Ellin opiskelija-asuntotalo, entinen ylioppilaskunnan talo (1985) Kadun länsipuolella: * Asunto Oy Vinkkeli (1954) * Vuokra-Louhela (Joensuun luterilaisen seurakunnan kiinteistö) (1968) * Joensuun yhteiskoulun lukio ja Joensuun seudun kansalaisopisto (Wivi Lönn 1912) * Joensuun lyseon lukion talo (1956), entinen tyttölyseo, Lyseon lukio muutti Tiedepuistoon 2021. Näyttämö- teatteri 2021- . Mukulakaupunki (2024-). * Pohjois-Karjalan koulutuskuntayhtymän eli Riverian ammattiopisto Niskala, entinen talouskoulu (Jalmari Peltonen, 1932) * Tsokkisen talo (1938),(Niskakatu 18) Suurin osa kadunvarren taloista on asuinkerrostaloja. Liiketaloja on kadun keskivaiheilla. Omakotitaloja on kadun pohjoispäässä. Poikkikadut ovat etelästä lueteltuna Eteläkatu, Louhelankatu, Papinkatu, Kalastajankatu, Malmikatu, Suvantokatu, Koskikatu, Siltakatu, Niskakatu, Yläsatamakatu, Sairaalakatu, Pohjoiskatu ja Rauhankatu. ==Liikennevalot== Koulukadun liikennevalot ovat Koskikadun, Niskakadun ja Yläsatamakadun (2014) risteyksissä. Suvantokadun risteykseen valmistui liikenneympyrä vuonna 2015, Siltakadun risteykseen 2020 ja Rauhankadun risteykseen 2023 . Koulukatu on etuajo-oikeutettu Suvantokadun ja Rauhankadun välillä liikenneympyröitä lukuun ottamatta. ==Taideteoksia== *Suvantokadun liikenneympyrässä on Hannu Sirenin teos Rinkeli (2015). *Siltakadun liikenneympyrässä on Liisa Nikitin teos Punos (2021). *Ylioppilastalon seinässä on Teppo Laurinollin reliefi Marionetit (1984) == Lähteet == Luokka:Joensuun kadut
KHL-kausi 2014–2015

KHL-kausi 2014–2015 oli jääkiekkoliiga KHL:n seitsemäs kausi. Sen aikana KHL:ssä oli mukana 28 joukkuetta. Kaudelle 2014–2015 KHL laajeni kolmella uudella joukkueella. Ensimmäisenä pohjoismaalaisena seurana sarjaan liittyi SM-liigasta siirtynyt Jokerit. VHL-liigasta siirtyi Lada Toljatti, joka palasi KHL-liigaan neljän vuoden tauon jälkeen. Kolmantena joukkueena sarjaan liittyi tyhjästä perustettu HK Sotši. Mestaruuden voitti SKA Pietari ensimmäisen kerran seurahistoriassaan. Edellisen kauden joukkueista Moskovan Spartak vetäytyi KHL-liigasta talousvaikeuksien takia. Ukrainalaisseura Donbass luopui sarjapaikastaan Itä-Ukrainan kriisin takia ja siirtyi pelaamaan Ukrainan liigaan. KHL myönsi Donbassille luvan palata liigaan taas kaudeksi 2015-2016. Tšekkiläisseura Lev Praha lopetti toimintansa kokonaan taloudellisten vaikeuksien takia. == Divisioonat == Läntinen konferenssi Itäinen Bobrov Tarasov Harlamov Tšernyšov Jokerit Torpedo Nižni Novgorod Ak Bars Kazan Admiral Vladivostok Dinamo Minsk TsSKA Moskova Avtomobilist Jekaterinburg Amur Habarovsk Dinamo Riika Dinamo Moskova Jugra Hanty-Mansijsk Avangard Omsk Atlant Lokomotiv Jaroslavl Metallurg Magnitogorsk Barys Astana Medveščak Zagreb Severstal Tšerepovets Neftehimik Nižnekamsk Metallurg Novokuznetsk SKA Pietari HK Sotši Lada Toljatti Salavat Julajev Ufa Slovan Bratislava HK Vitjaz Traktor Tšeljabinsk Sibir Novosibirsk == Runkosarja == === Läntinen konferenssi === === Itäinen konferenssi === ==Pudotuspelit== Pudotuspelit pelataan paras seitsemästä -järjestelmällä. == Lähteet == Luokka:KHL-kaudet Luokka:Jääkiekkosarjojen kausi 2014–2015
Kevin Lalande

Kevin Lalande (s. 19. helmikuuta 1987 Kingston, Ontario, Kanada) on kanadalais-valkovenäläinen uransa lopettanut jääkiekkomaalivahti. == Ura == === Seurajoukkueet === Lalande pelasi junioriurallaan OHL-seura Belleville Bullsissa, josta Calgary Flames varasi hänet NHL:ään numerolla 128 NHL:n varaustilaisuudessa 2005. Lalande liittyi Calgaryn organisaatioon kaudella 2007–2008 pelaten AHL-joukkue Quad City Flamesissa sekä ECHL-joukkue Las Vegas Wranglersissa. Lalande kaupattiin Columbus Blue Jacketsiin 4. maaliskuuta 2009. Hän sai peliaikaa ainoastaan Columbuksen farmiseurassa Syracuse Crunchissa AHL-liigassa. Kaudeksi 2010–2011 Lalande siirtyi KHL-liigassa pelaavaan Vitjaz Tšehoviin. Seuraavaksi kaudeksi hän siirtyi Dinamo Minskiin. Lalande pelasi Minskissä viisi kautta. Hän pelasi välissä yhden kauden myös PHK TsSKA Moskovassa. === Maajoukkue === Lalande ei missään vaiheessa mahtunut Kanadan nuorisomaajoukkueisiin. Dinamo Minskissä pelatessaan hän sai nopeutetussa aikatalussa Valko-Venäjän kansalaisuuden ja valittiin edustamaan uutta kotimaataan vuoden 2014 MM-kotikisoissa. Lalande edusti Valko-Venäjää myös jääkiekon MM-kilpailuissa vuonna 2017. ==Lähteet== * * * Luokka:Kanadalaiset jääkiekkomaalivahdit Luokka:Valkovenäläiset jääkiekkomaalivahdit Luokka:Calgary Flamesin varaamat pelaajat Luokka:Vuonna 1987 syntyneet Luokka:Elävät henkilöt
Clarté

Clarté oli ranskalaisen kirjailijan Henri Barbussen vuonna 1919 perustama kansainvälinen sodan- ja nationalisminvastainen liike, joka sai tukea monilta tunnetuilta vasemmistoälyköiltä. Sillä oli vaikutusta nuorten intellektuellien ajatteluun varsinkin maailmansotien välisen ajan Euroopassa.Matti Klinge: Vihan veljistä valtiososialismiin: Yhteiskunnallisia ja kansallisia näkemyksiä 1910- ja 1920-luvuilta, s. 153–157. WSOY 1972. ==Historia== Liikkeen synnyn taustana oli Barbussen ensimmäisen maailmansodan aikana vahvistunut käsitys sodan mielettömyydestä. Vuoden 1919 ensimmäisenä päivänä hän julkaisi ranskalaisessa sosialistisessa lehdessä Le Populairessa vetoomuksen ”Hengen taistelijoille koko maailmassa”, jossa hän toivoi ”sielujen internationaalin” perustamista. Nimi Clarté tuli Barbussen samana vuonna julkaisemasta samannimisestä romaanista. Barbussen perustamaan kansainväliseen komiteaan liittyivät muun muassa Anatole France, George Bernard Shaw, Georg Brandes ja Selma Lagerlöf. Barbussen johtama komitea lakkasi toimimasta hänen liityttyään Ranskan kommunistiseen puolueeseen, mutta Clarté-liike jatkoi toimintaansa eri maissa. Ranskassa se oli ryhmittynyt samannimisen lehden ympärille ja toimi läheisessä yhteistyössä kommunistien kanssa. Myös André Bretonin johtamat surrealistit tukivat Clartéa vuodesta 1925 alkaen. ==Ruotsissa== Elinvoimaiseksi Clarté-liike muodostui Ruotsissa, jossa Ruotsin Clarté-liitto perustettiin vuonna 1921 ja alkoi 1924 julkaista samannimistä aikakauslehteä. Ruotsissa liikkeeseen kuului sekä kommunisteja, sosiaalidemokraatteja että puolueisiin sitoutumattomia vasemmistolaisia. Mukana toiminnassa oli muun muassa tuleva pääministeri Tage Erlander. Toiminnan levittyä Norjaan ja Tanskaan perustettiin vuonna 1927 Pohjoismainen Clarté-liitto. Ruotsin sosiaalidemokraattinen puolue kielsi jäseniltään Clarté-liittoon kuulumisen vuonna 1939 Molotov–Ribbentrop-sopimuksen vuoksi, mutta kielto peruttiin vuonna 1942. ==Suomessa== Myös Suomeen yritettiin perustaa Clarté-osastoa vuonna 1926. Perustamiseen osallistuivat kirjailija Hagar Olsson, runoilija L. Onerva, taidekauppias Ivar Hörhammer, maisteri T. I. Wuorenrinne, tohtori Yrjö Ruutu, LTK Aulis Siikanen ja ylioppilas Cay Sundström. Toiminta ei jatkunut perustavaa kokousta pidemmälle. ===Hiilet=== Myös Jarno Pennasen, Katri Valan ja Iris Uurron vuonna 1931 perustama Hiilet-yhdistys oli tarkoitettu Suomen Clartéksi, mutta Helsingin raastuvanoikeus määräsi keväällä 1932 sen lakkautettavaksi tammikuussa 1930 vahvistetun uuden yhdistyslain perusteella. Lain mukaan "vastoin lakia ja hyviä tapoja" toimiva yhdistys voitiin lakkauttaa, ja käytännössä se tarkoitti kaikenlaisia vapaamielisiä toisinajattelijoita, jotka eivät kannattaneet ajan oikeistolaisia ihanteita.Maijala 2021 s. 266, 268 Laukkauttamisen myötä Pennanen erotettiin Uuden Suomen uutistoimituksesta, ja hän kuvaa kokemusta antologiassa Ilon ja aatteen vuodet (Karisto 1965, toim. Tyyni Tuulio).Maijala 2021, s. 305 ==Lähteet== * ===Viitteet=== Luokka:Pasifismi Luokka:Poliittiset järjestöt Luokka:Sosialismin historia
Koulukatu

Koulukatu-nimisiä katuja ovat ainakin: * Koulukatu, katu Hämeenlinnan keskustassa * Koulukatu, Eteläkadulta Kajaanintielle johtava katu Joensuussa * Koulukatu, katu Kotkansaarella, Kotkassa * Koulukatu, keskustasta etelään johtava katu Seinäjoella * Koulukatu, katu Suolahdessa Äänekoskella * Koulukatu, Myllysillalta Naantalin pikatielle johtava katu Turussa * Koulukatu, katu Tampereella Kaakinmaan kaupunginosassa; sen varrella on Koulukadun kenttä * Koulukatu, katu Vaasan keskustassa
Rödåsel

Rödåsel on pientaajama Uumajan kunnassa, Ruotsissa. Se sijaitsee Vindeljoen Rödån-virran ulostulon eteläpuolella. Lähimmät asutuskeskukset ovat Tavelsjö (10 km), Vindeln (21 km), Vännäs (26 km) ja Uumaja (38 km). Rödåselissa asuu noin 100 ihmistä. Länsväg 363 kulkee taajaman ohi. Rödåsel kuuluu Rödåbygdeniin, joka sisältää Blomdalin, Rödålidenin, Rödånäsin, Västra Överrödån, Älglundin ja Överrödån kylät. Rödåselissa on peruskoulu, huoltoasema, yhteisökeskus, antiikkikauppa, puuseppä ja useita pieniä yrityksiä sekä maatiloja. Rödåselissa sijaitsevat Holmforsenin kosket Vindeljoessa ovat melojien arvostama paikka. Taajamassa on myös hölkkä- ja hiihtorata sähkövaloineen, jotka alkavat huoltoaseman läheltä. Uimapaikkoja on Hundsjönillä (2 km etelään taajamasta) ja Sandvikassa (joen itäpuolella 1 km sillasta etelään päin). == Väestönkehitys == == Lähteet == == Aiheesta muualla == *Rödåbygdenin kotisivut Luokka:Ruotsin pientaajamat Luokka:Uumajan kunta
Steven Oleksy

Steven Oleksy (s. 4. helmikuuta 1986 Chesterfield Township, Michigan, Yhdysvallat) on yhdysvaltalainen jääkiekkoilija, joka edustaa Anaheim Ducksin organisaatiota. == Ura == Oleksy aloitti kauden 2011–2012 ECHL-joukkue Idaho Steelheadsissa. Hän siirtyi Bridgeport Sound Tigersiin 23. helmikuuta 2012. Kaudeksi 2012–2013 Oleksy siirtyi vapaana agenttina Hershey Bearsiin 2. heinäkuuta 2012. 55 Bearsissa pelatun pelin jälkeen Oleksy oli AHL- puolustajien kolmanneksi eniten jäähyjä ottanut pelaaja. Hän allekirjoitti ensimmäisen NHL-sopimuksen Bearsin yhteistyöseura Washington Capitalsin kanssa 4. maaliskuuta 2013. Hänet kutsuttiin heti Washingtonin NHL-kokoonpanoon tekemään debyyttiään Boston Bruinsia vastaan 5. maaliskuuta. Washington Capitalsin organisaatiossa Oleksy pelasi kolmen kauden ajan. Toisen Capitals- kautensa aikana hän pääsi pelaamaan 33 NHL-ottelua ja teki niissä 10 pistettä. Kaikkiaan Oleksylle merkittiin Capitalsissa 62 NHL:n runkosarjaottelua ja 7 pudotuspeliottelua. Kaudella 2014–2015 Oleksy toimi Capitalsin farmisaeura Hershey Bearsin varakapteenina ja pelasi siellä 68 ottelua. Capitalsissa Oleksy siirtyi kesällä 2015 vuoden sopimuksella Pittsburgh Penguinsiin. Kauden 2015–2016 hän pelasi Penguinsin farmiseurassa Wilkes-Barre/Scranton Penguinsissa. Siellä hän teki AHL-uransa piste-ennätyksensä, 2+17 63 ottelussa. Kauden jälkeen Oleksy ja Penguins solmivat vuoden jatkosopimuksen. Oleksy pelasi kauden 2016–2017 alkupuoliskolla 11 NHL-ottelua, kunnes hänet kaupattiin Toronto Maple Leafsin. Maple Leafs sai Eric Fehrin, Oleksyn ja varausvuoron puolustaja Fran Corradosta. == Tilastot == 2008–2009 Las Vegas Wranglers ECHL 2 0 0 0 0 – – – – – 2009–2010 Toledo Walleye ECHL 3 0 0 0 2 – – – – – Idaho Steelheads ECHL 33 1 8 9 72 8 0 0 0 25 2010–2011 Idaho Steelheads ECHL 55 7 14 21 134 – – – – – Lake Erie Monsters AHL 17 0 4 4 39 – – – – – 2011–2012 Idaho Steelheads ECHL 14 1 7 8 47 – – – – – Bridgeport Sound Tigers AHL 50 1 14 15 98 3 0 0 0 2 2012–2013 Washington Capitals NHL 28 1 8 9 33 7 0 1 1 4 Hershey Bears AHL 55 2 12 14 151 – – – – – 2013–2014 Washington Capitals NHL 33 2 8 10 53 – – – – – Hershey Bears AHL 30 0 6 6 39 – – – – – 2014–2015 Washington Capitals NHL 1 0 0 0 0 – – – – – Hershey Bears AHL 68 4 11 15 147 8 0 3 3 8 2015–2016 Wilkes-Barre/Scranton Penguins AHL 63 2 17 19 123 9 0 1 1 38 2016–2017 Pittsburgh Penguins NHL 11 0 1 1 24 – – – – – Wilkes-Barre/Scranton Penguins AHL 16 1 4 5 16 – – – – – Toronto Marlies AHL 20 3 6 9 39 11 1 2 3 14 2017–2018 San Diego Gulls AHL 54 7 13 20 66 – – – – – 2018–2019 San Diego Gulls AHL 15 0 2 2 36 – – – – – Toronto Marlies AHL 23 2 3 5 30 2 0 0 0 5 4 kautta yhteensä NHL 73 3 17 20 110 7 0 1 1 4 9 kautta yhteensä AHL 411 22 92 114 748 36 1 7 8 69 == Lähteet == * === Viitteet === Luokka:Yhdysvaltalaiset jääkiekkoilijat Luokka:Vuonna 1986 syntyneet Luokka:Elävät henkilöt
Nate Schmidt

Nate Schmidt (s. 16. heinäkuuta 1991 St. Cloud, Minnesota, Yhdysvallat) on yhdysvaltalainen jääkiekkoilija, joka pelaa NHL-joukkue Florida Panthersissa. Hän on pelipaikaltaan puolustaja. == Ura == Schmidt teki vapaana agenttina sopimuksen Washington Capitalsin kanssa huhtikuussa 2013. Hän ehti pelata kauden 2012–2013 aikana vielä kahdeksan runkosarjaottelua Hershey Bearsissa. Schmidt aloitti kauden 2013–2014 Bearsissa, mutta hänet kutsuttiin heti ensimmäisen pelin jälkeen Capitalsiin. Hän teki debyyttinsä 12. lokakuuta 2013 Colorado Avalanchea vastaan. Ensimmäisen maalinsa Schmidt teki 7. joulukuuta 2013 Nashville Predatorsia vastaan. 15. joulukuuta hänet lähetettiin takaisin Bearsiin. Vegas Golden Knights valitsi Schmidtin vuoden 2017 laajennusvaraustilaisuudessa. https://www.washingtonpost.com/news/capitals- insider/wp/2017/06/21/capitals-lose-defenseman-nate-schmidt-in-las-vegas- expansion-draft/ Syksyllä 2018 Schmidt sai 20 ottelun pelikiellon NHL:n dopingsääntöjen rikkomisesta. Lokakuussa 2020 Golden Knights kauppasi Schmidtin Vancouver Canucksiin vaihdossa kolmannen kierroksen varausvuoroon vuoden 2022 varaustilaisuudessa. https://www.sportsnet.ca/nhl/article/canucks- acquire-nate-schmidt-golden-knights-third-round-pick/ Heinäkuussa 2021 Canucks kauppasi Schmidtin Winnipeg Jetsiin vaihdossa kolmannen kierroksen varausvuoroon vuoden 2022 varaustilaisuudessa. https://www.sportsnet.ca/nhl/article/jets-canucks-closing-deal-send-nate- schmidt-winnipeg/ Heinäkuussa 2024 Jetsin ostettua Schmidtin jäljellä olevan sopimuksen ulos, hän siirtyi vuoden mittaisella ja 800 000 dollarin arvoisella sopimuksella Florida Panthersiin. == Tilastot == 2008–2009 St. Cloud Cathedral USHS 25 21 24 45 30 – – – – – 2009–2010 Fargo Force USHL 57 14 23 37 81 – – – – – 2010–2011 University of Minnesota NCAA 13 0 1 1 6 – – – – – 2011–2012 University of Minnesota NCAA 43 3 38 41 14 – – – – – 2012–2013 University of Minnesota NCAA 40 9 23 32 16 – – – – – Hershey Bears AHL 8 1 3 4 2 5 0 2 2 0 2013–2014 Washington Capitals NHL 29 2 4 6 6 – – – – – Hershey Bears AHL 38 2 11 13 12 – – – – – 2014–2015 Washington Capitals NHL 39 1 3 4 10 – – – – – Hershey Bears AHL 19 3 6 9 6 8 4 5 9 0 2015–2016 Washington Capitals NHL 72 2 14 16 16 10 0 1 1 2 2016–2017 Washington Capitals NHL 60 3 14 17 16 11 1 3 4 4 2017–2018 Vegas Golden Knights NHL 76 5 31 36 16 20 3 4 7 4 2018–2019 Vegas Golden Knights NHL 61 9 21 30 8 7 0 4 4 2 2019–2020 Vegas Golden Knights NHL 59 7 24 31 12 20 2 7 9 4 2020–2021 Vancouver Canucks NHL 54 5 10 15 4 – – – – – 2021–2022 Winnipeg Jets NHL 77 4 28 32 10 – – – – – 2022–2023 Winnipeg Jets NHL 71 7 12 19 8 5 0 2 2 0 2023–2024 Winnipeg Jets NHL 63 2 12 14 16 3 1 0 1 0 11 kautta yhteensä NHL 661 47 173 220 122 76 7 21 28 16 3 kautta yhteensä AHL 65 6 20 26 20 13 4 7 11 0 3 kautta yhteensä NCAA 96 12 62 74 36 – – – – – == Lähteet == * * * === Viitteet === Luokka:Yhdysvaltalaiset jääkiekkoilijat Luokka:Dopingrikkomuksesta tuomitut yhdysvaltalaiset Luokka:Dopingrikkomuksesta tuomitut jääkiekkoilijat Luokka:Florida Panthersin pelaajat Luokka:Vuonna 1991 syntyneet Luokka:Elävät henkilöt
Suur-Seudun Osuuskauppa SSO

Suur-Seudun Osuuskauppa SSO on yksi S-ryhmään kuuluvista alueosuuskaupoista. SSO toimii 8 kunnassa läntisen Uudenmaan ja Salon seutukunnan alueilla. SSO:n liiketoiminta-alueet ovat päivittäis- ja käyttötavarakauppa, liikennemyymälä- ja polttonestekauppa, erikoistavarakauppa, matkailu- ja ravitsemiskauppa, rauta-, maatalous- ja puutarhakauppa sekä autokauppa. SSO syntyi 2004 Salon Seudun Osuuskaupan ja Lohjalla toimineen Osuuskauppa Seudun fuusion pohjalta. Syksyllä 2016 SSO kertoi vähentävänsä yt-neuvottelujen tuloksena 89 työpaikkaa ja lopettavansa Halikon -rautakaupan, Salon Rosso-ravintolan ja Salon Mariankadun ABC-liikennemyymälän.Henttonen, Katri: SSO vähentää 90 työpaikkaa – Rosso, Kodin Terra ja SSO Liikennemyymälä kiinni, Salon Seudun Sanomat 13.10.2016. Viitattu 20.10.2016. ==SSO:n edeltäjiin liitetyt paikalliset osuuskaupat== Osuuskauppa Seutuun sulautuivat: * Karjalohjan Osuuskauppa 1917–1970 * Osuusliike Aura (Vihti) 1928–1983 ** Osuuskauppa Uusi-Pohja (Karkkila) sulautui Osuusliike Auraan vuonna 1965 * Osuuskauppa Jyvä (Pusula) 1929–1965 * Nummen osuuskauppa 1905–1964 * Sammatin Osuuskauppa 1922–1965 Salon Seudun Osuuskauppaan sulautuivat: * Hajalan Osuuskauppa (Halikko) 1903–1927 * Halikon Aseman Osuuskauppa 1906–1928 * Kiikalan Osuuskauppa 1906–1967 * Kiskon Osuuskauppa 1916–1962 * Perniön Osuuskauppa 1917–1973 * Perttelin Osuuskauppa 1908–1973 * Someron Osuuskauppa 1916–1984 * Suomusjärven Osuuskauppa 1908–1984 Handelslaget Öboden, joka oli ruotsinkielinen osuuskauppojen yhteenliittymä Turunmaan saaristossa, lopetti vuonna 1989 ja sen alueesta Dragsfjärd, Kemiö ja Västanfjärd liittyivät Salon Seudun Osuuskaupan alueeseen. Lisäksi vuonna 1989 Koski Tl:n ja Marttilan alue siirtyi keskinäisellä sopimuksella Turun Osuuskaupalta Salon Seudun Osuuskaupan haltuun.https://www.s-kanava.fi/web/sso/historia == Toimipaikkoja == Sokos *Salo *Lohja Prisma *Halikko *Lohja *Nummela ABC *Kemiönsaari *Koski Tl *Lohja *Sammatti Lohja *Marttila *Masuuni Karkkila *Nummela *Perniö *Halikko Salo *Piihovi Salo *Tupuri Salo *Somero *Vihti *Tytyri Lohja *SSO Liikennemyymälä Salo S-market *Karkkila *Kemiö *Keskusta Lohja *Lempola Lohja *Tynninharju Lohja *Perniö Salo *Plaza Salo *Tupuri Salo *Somero *Otalampi Vihti *Keskusta Vihti Sale *Koski Tl *Taalintehdas Kemiönsaari *Karjalohja Lohja *Marttila *Perttilä Lohja *Pusula Lohja *Sammatti Lohja *Saukkola Lohja *Virkkala Lohja *Hermanni Salo *Kiikala Salo *Kuusjoki Salo *Paukkula Salo *Pertteli Salo *Suomusjärvi Salo *Toija Salo *Vaskio Salo *Hiidensalmi Lohja *Nummela Vihti (syksy 2024) Sokos Hotels *Original Sokos Hotel Rikala Salo Autokaupat *Lohjan Autokeskus Lohja *PP-Auto Lohja *PP-Auto Salo Kosmetiikkaliikkeet *Emotion Nummela ==Lähteet== ==Aiheesta muualla== *Suur- Seudun Osuuskauppa SSO Luokka:Alueosuuskaupat Luokka:Uusimaa Luokka:Salo
Totalförsvarets skyddscentrum

Totalförsvarets skyddscentrum (SkyddC) on Ruotsin puolustusvoimien tutkimuskeskus, jolla on asiantuntemusta ABC-sodankäynnistä. Sotilasyksikkö on toiminut vuodesta 1953 lähtien. Totalförsvarets skyddscentrum ja Västerbottensgruppen sijaitsevat Uumajan varuskunnassa (tunnetaan myös nimellä Umestan), joka on entinen Västerbottenin rykmentin kasarmialue Uumajassa. == Lähteet == == Aiheesta muualla == * Totalförsvarets skyddscentrum - SkyddC Luokka:Uumajan kunta Luokka:Ruotsin asevoimat
Fallingwater

Fallingwater on yhdysvaltalaisen arkkitehdin Frank Lloyd Wrightin Kaufmannin perheelle suunnittelema rakennus Pennsylvaniassa. Rakennuksen suunnitelmat valmistuivat vuonna 1935 ja se rakennettiin vuosina 1936–1939. Fallingwater kuuluu Wrightin tunnetuimpiin töihin. Rakennusta on kutsuttu maailman kuuluisimmaksi moderniksi yksityisasunnoksi ja se sai National Historic Landmark -tunnustuksen vuonna 1966. == Historia == Edgar J. Kaufman ja hänen vaimonsa Liliane viihtyivät taiteilijoiden, kirjailijoiden ja arkkitehtien seurassa. Heidän varakkuutensa oli peräisin perheen omistamasta tavaratalosta Pittsburghissa. Frank Lloyd Wright tutustui Kaufmaneihin, koska heidän poikansa oli hänen oppilaansa. Kaufmanit omistivat tontin, jossa oli vesiputous, ja olivat viettäneet siellä vapaa-aikaansa viidentoista vuoden ajan. He halusivat talon, johon vesiputous näkyy hyvin. Sen sijaan Wright teki talon suoraan vesiputouksen päälle. Putouksen ääni kuuluu talossa koko ajan. Päätalo rakennettiin vuosina 1936–1938, ja siihen tehtiin laajennus vierashuoneeksi vuonna 1939. Perhe käytti sitä viikonloppuasuntonaan vuoteen 1963 asti, Liliane Kaufmanin kuoltua vuonna 1952 ja Edgar Joe Kaufmanin 1955 talo oli heidän poikansa käytössä. Hän lahjoitti talon ja tontin Western Pennsylvania Conservancylle vuonna 1963, ja se avattiin yleisölle 1964. Nykyisin talossa käy vuosittain noin 160 000 matkailijaa. == Arkkitehtuuri == Talossa näkyy selvästi, että Frank Lloyd Wright ihaili japanilaista arkkitehtuuria. Siinä on haettu tasapainoa luonnon ja ihmisen välille. Talon sydän on tulisija, jonka ympärille ihmiset luonnostaan kerääntyvät. Hormia on jatkettu niin korkeaksi että savupiippu on talon korkein kohta. Talon rakenne perustuu teräsbetonista valettuihin ulokepalkkeihin, jotka jatkuvat vaakasuorina terasseina. Alkuperäisessä talossa on alakerrassa olohuone ja pieni keittiö, toisessa kerroksessa kolme makuuhuonetta ja kolmannessa kerroksessa työtilat Kaufmanien pojalle. Kaikista huoneista on yhteys ympäröivään luontoon, ja olohuoneesta laskeutuu rappuset alla virtaavaan jokeen. Huonetilat ovat tummia ja matalia, millä ohjataan katsetta hakeutumaan ulos talosta. == Lähteet == == Aiheesta muualla == * * Luokka:Pennsylvanian rakennukset ja rakennelmat Luokka:Seulonnan keskeiset artikkelit Luokka:Yhdysvaltain asuinrakennukset Luokka:National Register of Historic Places -kohteet Pennsylvaniassa
Thanks for Leaving

Thanks for Leaving on romanialaisen artistin Alexandra Stanin vuonna 2014 julkaistu single. Musiikkivideo kappaleeseen julkaistiin Alexandra Stanin virallisella YouTube-tilillä 28. huhtikuuta 2014. Kappale on ensimmäinen Stanin single sen jälkeen, kun hän joutui sairaalaan kesällä 2013 hänen managerinsa Marcel Prodanin lyötyä häntä. == Lähteet == Luokka:Vuoden 2014 kappaleet Luokka:Alexandra Stanin kappaleet
Eino Tulikari

Eino Ilmari Tulikari (vuoteen 1935 Tofferi, 28. helmikuuta 1905 Halsua – 19. marraskuuta 1977 Jyväskylä) oli suomalainen kanteleensoittaja, pelimanni, opettaja ja rehtori. Hän kuului Halsuan Tofferin soittajasukuun. Hän alkoi näppäillä kannelta jo viisi-kuusivuotiaana, ja ollessaan vasta 10-vuotias hän osallistui ensimmäisiin soittokilpailuihin, joissa sijoittui toiseksi veljensä Oskari Tofferin jälkeen. Samoihin aikoihin aloitti myös viulunsoiton ja kulki pelimannina häissä ja iltamissa. Hän lähti opiskelemaan Sibelius-Akatemiaan, mutta siirtyi sieltä vuoden opintojen jälkeen syksyllä 1926 Jyväskylän seminaariin, jossa valmistui kansakoulunopettajaksi 1931. Tässä tehtävässä hän toimi Jyväskylässä yli 30 vuotta, josta suurimman osan rehtorina. Jyväskylän seminaarin ilmapiiri oli omiaan vauhdittamaan hänen kanteleharrastuksiaan. Hän esiintyi ensimmäisen kerran radiossa 1932, aluksi kymmenen vuotta A.O.Väisäsen ohjelmassa ”Puoli tuntia kansanmusiikkia” ja sen jälkeen säännöllisesti muissakin ohjelmissa. Vuonna 1937 hän osallistui Saksassa järjestettyihin kansantanhu- ja kuoropäiviin. Hän sai tilaisuuden levittää kanteleen ja kantelemusiikin tuntemusta Saksassa, jossa kanteletta ei lainkaan tunnettu. Myöhemmin 1950-luvulla hän esiintyi Kreeta Haapasalon muistomerkin paljastustilaisuudessa 1954 ja Sibelius-viikon kansanmusiikkikonsertissa 1957. Tämän jälkeen hän soitti kanteletta vain kotioloissa ja pienemmissä tilaisuuksissa. Tulikari käytti Perhonjokilaakson tyypillistä kanteleensoittotyyliä: lyhyet kielet ovat soittajaan päin, jolloin oikea käsi on kanteleen lyhyessä päässä ja vasen käsi viritystappien puolella. Oikea käsi soittaa melodiaa ja vasen toimii säestäjänä. Tätä soittotyyliä hän on itse kehitellyt säestys- ja korukuvioin . ==Lähteet== * Heikki Laitinen & Simo Westerholm (toim): Paimensoittimista kisällilauluun, Tutkielmia kansanmusiikista 1 (ss. 29-56), Kansanmusiikkii-instituutti, 1976, ISBN 951-05410-0-4 ==Aiheesta muualla== * http://www.kansanmusiikkiliitto.fi/nettiputiikki/lpt/tulikari-eino-kantele-5 * http://blogit.jamk.fi/rehtori/ * http://etno.net/henkilo/eino_tulikari * http://www.people.iup.edu/rahkonen/kantele/diss/Prv.htm Luokka:Suomalaiset kanteleensoittajat Luokka:Suomalaiset kansanmuusikot Luokka:Suomalaiset opettajat Luokka:Vuonna 1905 syntyneet Luokka:Vuonna 1977 kuolleet
Uumajan yliopiston ravintolakorkeakoulu

Uumajan yliopiston ravintolakorkeakoulu (, ) on Uumajan yliopistoon kuuluva korkeakoulu, joka perustettiin vuonna 2002. Ravintolakorkeakoulu on ainoa laatuaan Ruotsissa, se sijaitsee yliopiston ympäristössä – aivan kampuksella. Kulinaarisen taiteen opiskelu Uumajan yliopistossa alkoi vuonna 1996. Vuonna 2002 perustettiin Uumajan yliopiston ravintolakorkeakoulu. Koulusta valmistuu alempaan korkeakoulututkintoon luovassa ruoanlaitossa tai ravintolanpitämisessä. == Lähteet == == Aiheesta muualla == * Uumajan yliopiston ravintolakorkeakoulun kotisivut ravintolakorkeakoulu Luokka:Uumajan rakennukset ja rakennelmat
Robert Hart

Robert Hart (20. helmikuuta 1835 Portadown, Armaghin kreivikunta, Irlanti – 20. syyskuuta 1911 Fingest Grove, Buckinghamshire, Englanti)Sir Robert Hart, 1st Baronet Encyclopædia Britannica Online Academic Edition. Viitattu 10.5.2014. oli brittiläinen virkamies, joka toimi keisarillisen Kiinan tullilaitoksen ylitarkastajana vuosina 1863–1908. Hartin ura Kiinassa alkoi vuonna 1854, jolloin hänet palkattiin harjoittelijaksi Ningpossa toimineeseen Britannian varakonsulaattiin. Vuonna 1858 hän toimi Kantonin miehityshallintoa johtanen ranskalais-englantilaisen komission sihteerinä.Nordisk familjebok (1909), s. 7 Runeberg.org. Viitattu 10.5.2014. Kiinan merentakaisen kaupan tulleista vastannut meritullilaitos uudistettiin Taiping-kapinan jälkeen, ja Hart siirtyi sen palvelukseen vuonna 1859, aluksi Kantonin tullitarkastajaksi. Vuonna 1863 hänestä tuli koko Kiinan meritullilaitoksen päätarkastaja. Meritullilaitos oli ulkovaltojen kontrollissa, jotka halusivat valvoa ulkomaisista tuontituotteista perittäviä kiinalaisia tulleja. Hart laajensi tullilaitosta huomattavasti ja vuoteen 1895 mennessä vuosittain kerättyjen tullimaksujen suuruus kasvoi kahdeksasta miljoonasta taelista 27:een miljoonaan taeliin. Laitoksen vastuulla oli myös muun muassa Kiinan rannikoiden kartoittaminen ja majakkalaitoksen ylläpito. Hart ja hänen alaisensa toimivat keisarillisen hovin neuvonantajina Kiinan ja länsimaiden suhteita koskeneissa kysymyksissä. Vastaavasti hän neuvoi myös Pekingissä toimineita länsimaisia diplomaatteja, jotka pitivät häntä Kiinan asioiden asiantuntijana. Hart pyrki edistämään länsimaista modernisaatiokehitystä Kiinassa. Vuonna 1896 hänen johtamaansa tullilaitokseen liitettiin myös Kiinan ensimmäinen nykyaikaistettu kansallinen postilaitos. Vuoden 1900 boksarikapinan aikana kapinalliset tuhosivat Hartin kotitalon Pekingissä, jolloin hänen arvokkaat päiväkirjansa katosivat. Hän osallistui kapinan aikana Pekingin lähetystökorttelin puolustukseen. Kapinan jälkeen hän sai valvoa tullilaitoksen laajentamista boksaripöytäkirjan nojalla avattuihin uusiin sopimussatamiin. Kun tullilaitos alistettiin kiinalaisten viranomaisten alaisuuteen, Hart matkusti tammikuussa 1908 takaisin Englantiin, virallisesti virkavapaalle, mutta tosiasiassa jättäen tehtävänsä. Hart lyötiin ritariksi vuonna 1882 ja korotettiin baronetiksi 1893. ==Lähteet== ==Aiheesta muualla== Luokka:Brittiläiset virkamiehet Luokka:Tullivirkamiehet Luokka:Baronetit Luokka:Vuonna 1835 syntyneet Luokka:Vuonna 1911 kuolleet
Uumajan yliopiston taidekorkeakoulu

Uumajan yliopiston taidekorkeakoulu (, ) on Uumajan yliopistoon kuuluva korkeakoulu, joka perustettiin vuonna 1987. Koulu antaa käytännön ja teorian ohjeita ammattilaistaiteilijana työskentelyyn Ruotsissa ja ulkomailla. Ohjelmat keskittyvät yksittäisten opiskelijoiden taiteellisiin projekteihin, jotka rakennetaan yhdessä akatemian ohjausryhmän kanssa. Uumajan yliopiston taidekorkeakoulu on osa Uumajan yliopiston taidekampusta yhdessä Uumajan yliopiston arkkitehtikorkeakoulun, Uumajan yliopiston muotoilukorkeakoulun, Kuvamuseon ja HumlabX:n kanssa. Taidekorkeakoulu muutti sinne rakennettuun uuteen rakennukseen vuonna 2012. == Lähteet == == Aiheesta muualla == * Uumajan yliopiston taidekorkeakoulun kotisivut Taidekorkeakoulu Luokka:Ruotsalaiset kuvataideoppilaitokset
Aaron Volpatti

Aaron Volpatti (s. 30. toukokuuta 1985 Revelstoke, British Columbia, Kanada) on kanadalainen jääkiekkoilija, joka pelaa NHL-joukkue Washington Capitalsissa. == Ura == Volpatti pelasi vuosina 2003–2006 BCHL-joukkue Vernon Vipersissa. Kolmivuotisen junioriuransa jälkeen Volpatti siirtyi pelaamaan yliopistojääkiekkoa neljäksi vuodeksi Brownin yliopistoon. Yliopiston jälkeen Volpatti siirtyi varaamattomana vapaana agenttina Vancouver Canucksiin 4. maaliskuuta 2010. Hän pelasi vielä kauden aikana kahdeksan ottelua AHL-seura Manitoba Moosessa, joissa teki tehot 1+1. Ensimmäisen harjoitusleirinsä jälkeen syyskuussa 2010 Volpatti joutui aloittamaan kauden 2010–2011 Moosessa, josta hänet 16. joulukuuta kutsuttiin ylös NHL:ään. NHL-debyyttinsä hän teki kaksi yötä myöhemmin Toronto Maple Leafsia vastaan. Hän teki ensimmäisen NHL- maalinsa 20. joulukuuta St. Louis Bluesia vastaan. Volpatti pelasi ensimmäisella kokonaisella ammattilaiskaudellaan 15 NHL-peliä ja 53 AHL- ottelua, joissa teki 11 pistettä. AHL:n pudotuspeleissä Volpatti teki 12 ottelussa yhden maalin ja kolme pistettä. Seuraavalla kaudella Volpatti pelasi harjoitusleirillä neljännessä hyökkäyskentällisessä Maxim Lapierren ja Dale Weisen kanssa. Marraskuussa 2011 hän loukkaantui jäätyään Los Angeles Kingsin puolustaja Matt Greenen taklauksen alle. Hän joutui olemaan koko loppukauden sivussa. Kesäkaudella Volpatti ja Vancouver solmivat vuoden jatkosopimuksen. Kauden 2012-2013 Volpatti aloitti vancouverissa tehden 16 ottelussa yhden maalin. Pelaajien palattua loukkaantumisten jäljiltä kaukaloon Volpatista tuli Vancouverin 13. hyökkääjä. Pian joukkue asetti hänet waiver -listalle tarkoituksenaan tiputtaa hänet farmiin, jossa hän olisi saanut suurempaa jääaikaa sekä vastuuta alivoimalla. Washington Capitals kuitenkin poimi hänet listalta. == Tilastot == 2009-2010 Manitoba Moose AHL 8 1 1 2 17 5 1 0 1 21 2010–2011 Vancouver Canucks NHL 15 1 1 2 16 - - - - - Manitoba Moose AHL 53 2 9 11 74 12 1 2 3 36 2011–2012 Vancouver Canucks NHL 23 1 0 1 37 - - - - - 2012–2013 Vancouver Canucks NHL 16 1 0 1 28 - - - - - Washington Capitals NHL 17 0 1 1 7 - - - - - 2013–2014 Washington Capitals NHL 41 2 0 2 49 - - - - - 2014–2015 Hershey Bears AHL 5 0 0 0 8 - - - - - Washington Capitals NHL 2 0 0 0 0 - - - - - 5 kautta yhteensä NHL 114 5 2 7 137 - - - - - == Lähteet == * * * === Viitteet === Luokka:Kanadalaiset jääkiekkoilijat Luokka:Vuonna 1985 syntyneet Luokka:Elävät henkilöt
Jani Jalkanen ja Hänen Orkesterinsa

Jani Jalkanen ja Hänen Orkesterinsa on suomalainen tanssiyhtye. == Kokoonpano == * Jani Jalkanen – laulu, bassokitara * Luumu Kaikkonen – kitara * Erkki "Eki" Salmi – kitara * Leevi Leppänen – rummut, lyömäsoittimet * Seppo Rehnström – kosketinsoittimet == Diskografia == * * http://www.fono.fi/Dokumentti.aspx?esittaja=jani+jalkanen&ID;=eac921fb-39c9-4ed2-93d4-99295f893030 * ==Lähteet== == Aiheesta muualla == * Yhtyeen kotisivu * Jani Jalkanen ja Hänen Orkesterinsa discogs.com -sivustolla Luokka:Suomalaiset tanssiorkesterit
Jabal Sawda

Jabal Sawda () on vuori Saudi-Arabian lounaisosassa Asirin provinssissa, lähellä Abhan kaupunkia. Sen huippu yltää 2 910 metriin, toisen lähteen mukaan 3 000 metriin merenpinnasta. Jotkut lähteet pitävät vuorta Saudi-Arabian korkeimpana huippuna. Vuori sijaitsee Asirin kansallispuistossa. ==Lähteet== Luokka:Saudi-Arabian vuoret
Norlannin yliopistollinen sairaala

Norlannin yliopistollinen sairaala (, Nus) on Uumajassa, Ruotsissa sijaitseva sairaala. Vuonna 2014 siellä työskenteli 5 600 henkilöä. Norlannin yliopistollinen sairaala toimii myös Uumajan yliopiston opetussairaalana, jossa lääketieteellinen tiedekunta on vastuullinen viranomainen. Tiedekunnassa on noin 2 860 perustutkinnon suorittajaa, 450 jatko-opiskelijaa ja 1 020 henkilöstön jäsentä, heidän joukossaan noin 500 opettajaa/tutkijaa. == Historia == Norlannin yliopistollinen sairaala perustettiin lasarettina vuonna 1784, joka tunnettiin nimellä Gula huset osoitteessa Storgatan 28. Siellä oli kahdeksan hoitopaikkaa. Rakennus on yhä olemassa, mutta sitä ei enää käytetä sairaalana. Kun Uumaja laajeni, uusi sairaala rakennettiin Ålidbackeniin, Uumajan keskustan ulkopuolelle. Sairaalan toiminta käynnistettiin vuonna 1907, ja se vietti satavuotisjuhlaa 2007. Aluksi sairaalassa oli 134 hoitopaikkaa. Vuonna 1918 sairaalaa laajennettiin jälleen. Vuonna 1926 valmistui silmäklinikka, vuonna 1937 avattiin uusi pediatria-osasto, ja vuonna 1957 avattiin gynekologinen ja synnytysoppi-osastot. Nykyisin kaikki alkuperäiset Ålidbackenilla sijainneet rakennukset on purettu ja korvattu nykyisellä sairaalalla. Vuonna 2011 Västerbottenin läänin maakäräjät otti voimaan valokuvauskiellon, vedoten potilaiden ja henkilöstön yksityisyyden suojaan. Kielto ei kuitenkaan rajoittunut sairaalaan, vaan sisälsi kaikki maakäräjäkunnan tilat. Kielto sai aikaan protesteja ruotsalaismedian, kuten SVT:n, TV4:n ja Västerbottens-Kurirenin, keskuudessa. == Lähteet == == Aiheesta muualla == * Norlannin yliopistollisen sairaalan kotisivut Luokka:Ruotsin sairaalat Yliopistollinen sairaala
Bo Horvat

Bo Horvat (s. 5. huhtikuuta 1995 London, Ontario) Viitattu 6.1.2016 on kanadalainen jääkiekkoilija, joka pelaa NHL-joukkue New York Islandersissa. Pelipaikaltaan Horvat on keskushyökkääjä. Canucks varasi Horvatin yhdeksäntenä pelaajana NHL:n vuoden 2013 varaustilaisuudessa. Kausina 2011–2014 Horvat pelasi OHL-joukkue London Knightsissä. Kauden 2019–2020 ensimmäisessä kotiottelussa Canucks ilmoitti Horvatin nimeämisestä joukkueen kapteeniksi.https://www.sportsnet.ca/hockey/nhl/bo-horvat-named-14th-captain- vancouver-canucks-history/ 30\. tammikuuta 2023 Canucks kauppasi Horvatin New York Islandersiin vaihdossa Anthony Beauvillieriin, Aatu Rätyyn ja ensimmäisen kierroksen varausvuoroon vuoden 2023 varaustilaisuuteen. Siirron jälkeen Horvat teki Islandersin kanssa kahdeksanvuotisen ja yhteensä 68 miljoonan dollarin arvoisen jatkosopimuksn. https://www.sportsnet.ca/nhl/article/islanders-agree-to-eight-year-contract- extension-with-bo-horvat/ ==Tilastot== 2012–2013 London Knights OHL 67 33 28 61 29 21 16 7 23 10 2013–2014 London Knights OHL 54 30 44 74 36 9 5 6 11 4 JMM 7 1 2 3 6 Vancouver Canucks NHL 68 13 12 25 16 6 1 3 4 2 Utica Comets AHL 5 0 0 0 4 Vancouver Canucks NHL 82 16 24 40 18 – – – – – Vancouver Canucks NHL 81 20 32 52 27 – – – – – Vancouver Canucks NHL 64 22 22 44 10 – – – – – MM 10 3 4 7 0 Vancouver Canucks NHL 82 27 34 61 33 – – – – – Vancouver Canucks NHL 69 22 31 53 21 17 10 2 12 4 Vancouver Canucks NHL 56 19 20 39 23 – – – – – Vancouver Canucks NHL 70 31 21 52 40 – – – – – Vancouver Canucks NHL 49 31 23 54 12 – – – – – New York Islanders NHL 30 7 9 16 6 6 1 1 2 0 New York Islanders NHL 81 33 35 68 39 5 1 2 3 0 10 kautta yhteensä NHL 732 241 263 504 245 34 13 8 21 6 ==Lähteet== Luokka:Kanadalaiset jääkiekkoilijat Luokka:New York Islandersin pelaajat Luokka:Vancouver Canucksin varaamat pelaajat Luokka:Vuonna 1995 syntyneet Luokka:Elävät henkilöt
Intian keskiselänne

Intian keskiselänne on kahden toisistaan loittonevan manner­laatan välissä sijaitseva keskiselänne Intian valta­meren pohjassa. Se on Atlantin keskiselänteen suora jatke, joka alkaa Etelä-Atlantin rajalta ja jatkuu siitä pohjoiseen Rodriguesin saarelle, missä selänne jakautuu kahtia. Toinen osa jatkaa pohjoiseen Adeninlahdelle, missä se yhtyy Itä-Afrikan hautavajoamaan. Toinen osa kääntyy kaakkoon kohti Macquariensaarta. == Lähteet == Luokka:Intian valtameri Luokka:Laattatektoniikka Luokka:Seulonnan keskeiset artikkelit
SSO

SSO voi tarkoittaa seuraavia asioita: *Sveitsin avaruustoimisto, Swiss Space Office *Singaporen sinfoniaorkesteri, Singapore Symphony Orchestra *Suur- Seudun Osuuskauppa SSO *Kertakirjautuminen, single sign-on *Puolisynkroninen kiertorata, semi-synchronous orbit *Aurinkosynkroninen rata, SSO eli sun- synchroronous-orbit *Star Stable, Star Stable Online eli SSO
Itä-Tyynenmeren keskiselänne

Itä-Tyynenmeren keskiselänne on kahden toisistaan loittonevan manner­laatan välissä sijaitseva keskiselänne Tyynen­meren pohjassa. Selänne nousee 1800–2700 m ympäröivää merenpohjaa ylemmäs. Se on osa maapallon ympäri kulkevaa keskiselänteiden ketjua, jossa syntyy uutta maankuorta. Keskiselänne kulkee Etelä-Amerikan rannikon länsipuolella yli 3000 km rannikosta. Kalifornianlahden suulla se yhtyy Tyynenmeren laatan ja Pohjois-Amerikan laatan väliseen rajaan. == Lähteet == Luokka:Tyynimeri Luokka:Laattatektoniikka Luokka:Seulonnan keskeiset artikkelit
Uljas uusi maailma (kuunnelma)

Uljas uusi maailma on Aldous Huxleyn samannimiseen romaaniin perustuva radiokuunnelma. Sen on ohjannut Martti Vuorenjuuri ja se on tehty Ylen Fabianinkadun studio Iirossa huhti–heinäkuussa 1958. Kuunnelma esitettiin ensimmäisen kerran kutsuvieraille marraskuussa 1959, mutta ensiradiointi tapahtui vasta 3. maaliskuuta 1966. Kuunnelma on ensimmäisiä elektronisen äänitaiteen kokeiluita Suomessa. ==Lähteet== * ==Aiheesta muualla== * (Äänitteen tiedot) * * Uljas uusi maailma Yle Areena * Luokka:Suomalaiset radiokuunnelmat
Operaatio Varsity

Operaatio Varsity oli liittoutuneiden tekemä onnistunut ilmaoperaatio toisen maailmansodan lopussa 24. maaliskuuta 1945. Sen tarkoituksena oli vallata Saksalle tärkeitä alueita, saada kulkuyhteys Rein-joen yli ja auttaa liittouneiden maajoukkojen etenemistä häiritsemällä saksalaisjoukkoja. Alueelle pudotettiin kaksi divisioonaa eli yli 16 000 sotilasta, mikä teki Varsitysta historian suurimman ilmaoperaation saman päivän aikana yhteen paikkaan tehdyistä operaatioista. Brittijoukkojen päämääränä oli vallata Schnappenbergin ja Hamminkelnin kylät, kolme siltaa Issel-joen yli, sekä tyhjentää osa Diersfordtin metsää saksalaisista. Yhdysvaltalaisjoukkojen tehtävänä oli vallata Diersfordtin kylä, ja tyhjentää loput Diersfordtin metsässä olevista lopuista saksalaisjoukoista. Liittoutuneiden joukot pysyivät alueilla, kunnes ne osallistuivat hyökkäykseen kohti pohjoista Saksaa. Liittoutuneiden joukot onnistuivat valtaamaan alueet, joilla saksalaiset olisivat pystyneet hidastamaan brittiläisiä maajoukkoja, sekä tavoitteena olleet sillat. Joukot kärsivät yli 2 000 sotilaan tappiot, mutta onnistuivat vangitsemaan noin 3 000 saksalaissotilasta. Operaation onnistumisen ansiosta liittoutuneet pakottivat saksalaiset perääntymään. Perääntymisen vuoksi reitti Pohjois-Saksaan aukeni. Vaikka saksalaiset olivat tietoisia liittoutuneiden mahdollisesta hyökkäyksestä, liittoutuneiden sotilaallinen ylivoima oli liikaa. Hyökkäyksen aikana saksalaisten suunnitelma oli yrittää eliminoida liittoutuneiden sotilaat kun ne olivat vielä ilmassa. Saksalaisjoukkojen puolustusmoraali kuitenkin hyytyi nopeasti, kun liittoutuneiden sotilaita pääsi tarpeeksi maahan asti. Operaatio Varsity oli liittoutuneiden viimeinen suuren skaalan ilmaoperaatio toisessa maailmansodassa. ==Lähteet== == Aiheesta muualla == Luokka:Toisen maailmansodan sotilasoperaatiot Luokka:Toisen maailmansodan länsirintaman taistelut Luokka:Vuoden 1945 sotahistoria Luokka:Yhdistyneen kuningaskunnan taistelut Luokka:Yhdysvaltain taistelut Luokka:Kanadan taistelut
Titanic Belfast

Titanic Belfast on Pohjois-Irlannin pääkaupungissa Belfastissa oleva museo, jossa esitellään vuonna 1912 uponneen höyrylaiva Titanicin tarina. Museo avattiin vuonna 2012, jolloin tuli kuluneeksi sata vuotta laivan uppoamisesta. Museon rakentaminen kesti kolme vuotta ja maksoi 77 miljoonaa puntaa. Titanic Belfast sijaitsee sadan metrin päässä telakasta, jossa laiva rakennettiin. [ http://www.titanicbelfast.com] Titanic Belfast == Muuta == Vuoden 2014 Italian ympäriajon ensimmäisen etapin lähtöpaikkana oli Titanic Belfastin edusta. == Lähteet == == Aiheesta muualla == Luokka:Titanic Luokka:Belfast Luokka:Belfastin historia Luokka:Pohjois-Irlannin rakennukset ja rakennelmat Luokka:Yhdistyneen kuningaskunnan museot
Wilhelm Meisterin oppivuodet

Wilhelm Meisterin oppivuodet (alkuteos: Wilhelm Meisters Lehrjahre, 1795-96) on Johann Wolfgang von Goethen romaani, jota pidetään yleisesti ensimmäisenä kehitysromaanina. == Juoni == Romaani kuvaa nuoren Wilhelm Meisterin kasvua aikuiseksi ja sopeutumisvaikeuksia aikakauden saksalaiseen yhteiskuntaan. Wilhelm ei viihdy kauppiaan uralla, mutta myöskään hänen yrityksensä teatterin alueella eivät tuota tulosta. Lopussa hän vihkiytyy mystiseen torniseuraan. == Vastaanotto == Goethen teos vaikutti merkittävällä tavalla saksalaisen varhaisromantiikan kirjallisuusteoriaan. Friedrich Schlegel julkaisi Wilhelm Meisterin oppivuosista romantikkojen Athenäum-lehdessä esseen "Über Goethes Meister" (1798). Lisäksi Schlegel väitti lehden sivuilla, että tämä romaani oli yhtä merkittävä aikakauden tendenssi kuin Ranskan vallankumous ja Fichten Tiedeopin perusta (1794) -teos. Teoksen "vallankumouksellisuus" liittyi ennen kaikkea sen tapaan esittää ensimmäistä kertaa kirjan päähenkilö historiallisesti muuttuvana ja ympäröivien yhteiskuntaolosuhteiden tuottamana. Fichten idealistiseen filosofiaan sitä puolestaan yhdisti ajatus siitä, että ulkomaailma on aina voimakkaasti havainnoijan itsensä muokkaama. Teokseen sisään on myös kirjoitettu kirjallisuusteoreettisia pohdintoja, jotka käsittelevät Shakespearen Hamlet-näytelmän tulkintaan. Myös James Joyce viittasi Goethen Shakespeare-tulkintoihin Ulysses-romaanissaan. == Lähteet == * == Aiheesta muualla == * Kehitysromaani ja Goethe Luokka:Saksalaiset romaanit Luokka:1790-luvun kirjat Luokka:Johann Wolfgang von Goethe
Propulsio

Propulsio tarkoittaa järjestelmää, jolla tuotetaan työntövoimaa. Sanaa käytetään yleisesti laivojen, lentokoneiden ja avaruusalusten yhteydessä. Propulsiojärjestelmillä voidaan laivojen yhteydessä tarkoittaa niin potkurilaitteistoja, airoja, siipiratasta, purjeita, vesisuihkupropulsio tai magnetohydrodynaamista propulsiota tai jotakin vastaavaa laivaa liikuttavaa työntövoimaa tuottavaa laitteistoa. Vastaavasti lentokoneiden ollessa kyseessä propulsiojärjestelmillä voidaan tarkoittaa potkurilaitteistoja, suihkumoottoria tai rakettimoottoria tai jotakin muuta lentokonetta eteenpäin vievää järjestelmää. Avaruusalusten ollessa kyseessä propulsiojärjestelmä voi tarkoittaa rakettimoottoria, aurinkopurjetta tai jotakin muuta avaruusalukselle työntövoimaa tuottavaa järjestelmää. == Lähteet == == Aiheesta muualla == * Luokka:Laivatekniikka Luokka:Lentokonetekniikka Luokka:Voimansiirto Luokka:Rakettitekniikka
Bentinck

Bentinck on Hollannissa ja Isossa-Britanniassa vaikuttanut aatelissuku. Se on alkujaan lähtöisin Pfalzista ja siirtyi sieltä Hollantiin sekä 1300-luvulla Gelderniin. Uudella ajalla suvun edustajia siirtyi myös Englantiin ja Oldenburgiin. Englannin palvelukseen siirtyneen Hans Willem Bentinckin vanhin poika Henry Bentinck sai vuonna 1716 Portlandin herttuan arvon ja hänen veljensä Vilhelm vuonna 1732 Pyhän saksalais-roomalaisen keisarikunnan valtakunnankreivin arvon. Viimeksi mainitusta polveutuu suvun saksalainen haara.Nordisk familjebok (1904), s. 1379–1381 Runeberg.org. Viitattu 10.5.2014. Nykyinen Englannin kuningatar Elisabet II on sukua Bentinckeille äitinsä äidin puolelta. ==Sukuun kuuluneita== *Hans Willem (William) Bentinck, Portlandin jaarli (1649–1709), Vilhelm III Oranialaisen neuvonantaja *William Cavendish-Bentinck, Portlandin 3. herttua (1738–1809), Ison-Britannian pääministeri, Henry Bentinckin pojanpoika *William Bentinck (1774–1839), Intian kenraalikuvernööri, William Cavendish-Bentinckin poika *George Bentinck (1802–1848), konservatiivipoliitikko, William Bentinckin veljenpoika *Cecilia Bowes-Lyon, o.s. Bentinck (1862–1938), kuningatar Elisabet II:n isoäiti ==Lähteet== Luokka:Britannian aateli Luokka:Suvut